Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32020M9688. Il-EUR-Lex hu l-aċċess fuq l-internet għal-liġi Ewropea. Dan l-avviż jikkonċerna l-impriżi li ġejjin: La Voix du Nord (Franza), li tappartjeni għall-grupp Rossel & Cie (il-Belġju), Mediacontact (Franza), li tappartjeni għall-grupp SIPA (Franza), Roof Media (Franza), li bħalissa hija kkontrollata bi sħab minn Mediacontact u La Voix du Nord. SIM takkwista, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll bi sħab, flimkien ma' La Voix du Nord u Mediacontact, ta' Roof Media kollha kemm hi. Il-konċentrazzjoni hija mwettqa permezz ta' xiri ta' ishma. La Voix du Nord hija attiva fis-settur tal-media stampata u dik diġitali, kemm bla ħlas kif ukoll bi ħlas, essenzjalment f'Hauts de France u fix-Champagne-Ardenne; Mediacontact hija attiva fis-settur tal-media stampata u dik diġitali, kemm bla ħlas kif ukoll bi ħlas, essenzjalment fil-Grand Ouest ta' Franza; SIM tirrappreżenta l-marka kummerċjali "EBRA" (Est Bourgogne Rhône Alpes) li tikkostitwixxi fil-parti tal-media tal-grupp Crédit Mutuel attiv fis-settur tal-media stampata u dik diġitali, kemm bla ħlas kif ukoll bil-ħlas; Roof Media hija speċjalizzata fit-teknoloġija ta' distribuzzjoni ta' kontenut tal-video. Dawn il-kummenti jeħtieġ li jaslu għand il-Kummissjoni mhux aktar tard minn għaxart ijiem wara id-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks u permezz tal-posta. Uża d-dettalji ta' kuntatt ta' hawn taħt: Indirizz postali: Dan l-avviż jikkonċerna l-impriżi li ġejjin: ENI u CDP jakkwistaw, skont it-tifsira tal-Artikolu 3(1)(b) u 3(4) tar-Regolament dwar l-Għaqdiet il-kontroll konġunt tal-JV. Il-konċentrazzjoni hija mwettqa permezz ta' xiri ta' ishma f'kumpanija maħluqa ġdida li tikkostitwixxi f'impriża konġunta (joint venture, JV). ENI hija kumpanija attiva fis-settur taż-żejt u tal-gass naturali; CDP Equity hija kumpanija azzjonarja ta' Cassa Depositi e Prestiti Group, li tinvesti f'kumpaniji Taljani ta' interess nazzjonali maġġuri b'perspettiva fit-tul; Il-JV, GreenIT, hija intenzjonata li tkun attiva fil-produzzjoni u l-provvista bl-ingrossa tal-elettriċità minn sorsi rinnovabbli fis-suq Taljan. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: Dan l-avviż jikkonċerna l-impriżi li ġejjin: EDP Renovaveis S.A. ("EDPR", Spanja), li tappartjeni hħall-grupp EDP, ENGIE u EDPR jakkwistaw, fis-sens tal-Artikoli 3(1)(b) u 3(4) tar-Regolament dwar l-Għaqdiet, il-kontroll bi sħab tal-EDPR Offshore España. Il-konċentrazzjoni hija mwettqa permezz ta' xiri ta' ishma u kontribuzzjoni ta' assi. ENGIE: Kumpanija industrijali attiva fl-oqsma tal-gass, l-elettriċità u servizzi tal-enerġija, EDPR: Sussidjarja tal-enerġija rinnovabbli tal-EDP Group attiva fl-iżvilupp, il-bini u tħaddim ta' parks eoliċi tar-riħ u impjanti solari mad-dinja kollha, EDPR Offshore España: Sussidjarja ta' EDPR attiva f'attivitajiet ta' parks eoliċi tar-riħ fuq il-baħar mad-dinja kollha. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta, Uża d-dettalji ta' kuntatt ta' hawn taħt: Indirizz tal-posta: Il-Litwanja Klassi 1.3. Ġobon ħalib tal-baqar, kulturi ta' aċidu lattiku u ta' batterja aromatika li jibdew il-fermentazzjoni, enzimi tal-koagulazzjoni tal-ħalib, melħ komuni. Preparazzjoni u koagulazzjoni enzimatika tal-ħalib. Il-ħalib għall-produzzjoni tal-ġobon jiġi ppasturizzat u standardizzat b'tali mod li l-kontenut ta' xaħam fil-materja niexfa tal-ġobon matur jissodisfa r-rekwiżiti stipulati fil-punt 3.2. Il-ħalib jiġi kkoagulat billi tiżdied l-enżima, il-kulturi li jibdew il-fermentazzjoni u l-klorur tal-kalċju. L-ipproċessar tal-boċċi tal-koagulat u tal-baqta. Il-koagulat jiġi pproċessat b'mod mekkaniku sakemm il-boċċi jilħqu d-daqs meħtieġ u mbagħad jitħawdu. Matul il-formazzjoni tal-boċċi tal-baqta, terz tax-xorrox jiskula, u mbagħad jissaħħnu l-boċċi tal-baqta. Wara li jissaħħnu, il-boċċi tal-baqta jitħawdu sakemm isiru bejn 4 u 5 mm, u ma jibqgħux jiwaħħlu u jsiru nexfin u solidi. Il-kontenut ta' ndewwa fil-ġobon m'għandux ikun ogħla minn 44 %. Iffurmar u ppressar tal-ġobon. Il-ġobon jiġi fformat minn saff tal-baqta. Il-proċess jieħu bejn 20 u 25 minuta, u wara jinqata' s-saff tal-baqta f'biċċiet, li jitqiegħdu fil-forom ċilindriċi bl-idejn biex jiġu ppressati bil-piż tagħhom stess. Waqt l-awtoppressar, il-ġobniet jiddawru darbtejn jew tlieta. L-awtoppressar jieħu bejn 20 u 25 minuta. Wara l-awtoppressar, il-ġobniet jinħarġu mill-forom, jitgeżwru f'imkatar niedja li jippermettu li tifforma l-qoxra u jitpoġġew lura fil-forom qabel ma dawn jingħalqu bl-għotjien. Il-forom bil-ġobniet fihom jitqiegħdu fil-pressi u jiġu ppressati għal bejn siegħa u nofs u sagħtejn. Wara l-ippressar, il-ġobniet jinħarġu mill-forom, l-imkatar jitneħħew u kwalunkwe qxur li jaf ikunu ffurmaw bejn il-forom tal-ġobon u l-għotjien waqt l-ippressar jitneħħew. Il-Maturazzjoni tal-ġobon. Il-ġobniet fuq l-ixkafef jiddawru mill-inqas kull ħamest ijiem, kif deskritt mill-ewwel produtturi tal-ġobon, sabiex jiġi evitat li jistrieħu fuq il-ġnub u allura sabiex iżommu l-forma tagħhom. Matul il-maturazzjoni, il-ġobon jitgħatta b'kisja ta' moffa mikroskopika, li tinħasel wara 20-30 jum, perjodu ddeterminat abbażi ta' spezzjoni viżwali u wara li ssir valutazzjoni tal-parametri organolettiċi tal-ġobon (togħma, aroma, konsistenza). Ladarba l-kisja tal-moffa tinħasel minn fuq wiċċ il-ġobon, dan jitnixxef u jitgħatta b'kisja ta' xama'. Biex ma jintilfux il-karatteristiċi uniċi tal-ġobon, biex ma jitħalliex jinxef jekk is-saff ta' paraffin protettiv jinkiser, u minħabba ċkunitu (piż bejn 0,4 u 0,7 kg), jinbiegħ biss sħiħ. It-tikketta trid turi b'mod ċar isem il-prodott, jiġifieri "Liliputas", isem il-manifattur, u s-simbolu tal-UE. Il-ġobon "Liliputas" jinħadem fil-villaġġ ta' Belvederis, li huwa raħal ċkejken Litwan fil-Muniċipalità Distrettwali Jurbarkas li tinsab fil-Park Reġjonali Panemunė, fuq ix-xatt tal-lemin tax-xmara Nemunas, 1 km fil-punent ta' Seredžius. Belvederis huwa n-nieqa storika tal-ispeċjalisti tal-prodotti tal-ħalib fil-Litwanja. Fl-1921, twaqqfet skola agrikola fid-dar amministrattiva tal-post, fejn is-suġġetti mgħallma kienu jinkludu s-sengħa tal-prodotti tal-ħalib. Wara xi snin, issawret mill-ġdid bħala kulleġġ tal-prodotti tal-ħalib, u fl-1944, saret kulleġġ tekniku tal-prodotti tal-ħalib. Għal bosta snin, fiha trawmu t-tradizzjonijiet tat-tagħlim dwar il-prodotti tal-ħalib fil-Litwanja. Matul l-34 sena tal-eżistenza tiegħu, il-kulleġġ/kulleġġ tekniku ħarreġ mat-800 speċjalista tal-prodotti tal-ħalib, li bosta minnhom kisbu l-esperjenza tagħhom fl-aktar fabbrika antika tal-prodotti tal-ħalib fil-Litwanja, li nbniet fl-1928 u fejn jinħadem il-"Liliputas". Il-ħalib użat fil-produzzjoni tal-ġobniet kien jissaħħan ġo bettija f'forn imsaħħan bl-injam. Is-separatur kien manwali, u l-forom għall-ġobon kienu tal-injam. Il-ġobniet kienu jinħaslu bi broxki tal-idejn, fix-xitwa fil-kantina u għall-arja ta' barra fis-sajf. Il-fabbrika tal-ġobon kienet biswit dar tas-silġ, li kienet tintuża biex fiha jinħażnu blokok tas-silġ miġjuba mix-xmara Nemunas. Is-silġ kien jintuża biex jiffriska l-kantini tal-ġobon. Fil-bidu, il-fabbrika tal-ġobon ta' Belvederis kienet tipproduċi ġobniet akbar (2,5-3,0 kg), tondi semiebsin, iżda, mill-1958, meta l-fabbrika tkabbret, bdiet tipproduċi ġobniet żgħar ta' 0,4-0,7 kg, u f'kemm ilna ngħidu tlaqqmu "Liliputas". L-imgħallem tal-ġobnijiet Jonas Jarušaitis kien l-ewwel li rnexxielu jipproduċi dan il-ġobon b'suċċess. Fl-ewwel sena li fiha beda jinħadem, qajla ġew immaturati 8 tunnellati ta' dan il-ġobon, iżda, 40 sena wara, il-produzzjoni żdiedet għal 130 tunnellata. Il-forom għall-ġobon l-antiki tal-injam inżammu bħala rikordju fil-fabbrika tal-ġobon ta' Belvederis, flimkien ma' xi kaxxi tal-kartun għall-ippakkjar u kartolina min-nofs is-seklu 20, li turi l-ġobniet qegħdin jinħaslu f'bettija u tistieden lil dak li jkun biex jattendi festa rjali u jduq il-ġobniet magħmulin bl-idejn ta' Belvederis u ikel tipiku ieħor. Illum il-ġurnata, "Liliputas" għadu jinħadem permezz tat-teknoloġija unika u awtentika tal-1958. Il-ħiliet u l-għarfien tal-produzzjoni li ngħaddew minn ġenerazzjoni għal oħra ta' impjegati tal-fabbrika tal-ġobon għamluha possibbli li jitħarsu d-daqs distintiv, il-karatteristiċi organolettiċi u l-kwalità tal-prodott. Il-ġobniet huma mmanifatturati bil-metodu tradizzjonali, kważi mill-bidu sal-aħħar bl-idejn, jiġifieri s-saff tal-baqta jinqata' u jitpoġġa fil-forom u l-ġobniet jitgeżwru fl-imkatar, jinqalbu, jinħaslu, jintmesħu u jingħataw ix-xama' bl-idejn, li huwa proċess li matulu kull ġobna individwali tiġi trattata bl-idejn aktar minn 50 darba. L-applikazzjoni għar-reġistrazzjoni ta' Indikazzjoni Ġeografika Protetta hija msejsa fuq it-tradizzjoni, il-metodu speċifiku ta' produzzjoni u r-reputazzjoni. F'moħħ in-nies, Belvederis, li huwa n-nieqa tax-xjenza tal-prodotti mill-ħalib fil-Litwanja, huwa marbut direttament mal-ġobon "Liliputas" li ma hemmx ieħor bħalu, u li ilu jiġi prodott bl-istess mod sa mill-1958. Il-fabbrika tal-ġobon tal-Belvederis bħalissa hija l-uniku produttur ta' dan il-ġobon uniku magħmul bl-idejn. Il-ġobon "Liliputas" intwera f'bosta esebizzjonijiet, kemm fil-Litwanja u kemm barra 'l pajjiż, u ntlaqa' tajjeb ferm f'esebizzjonijiet f'Leipzig, Poznań, Zagreb, Londra, Pariġi, Copenhagen, Vjenna u bnadi oħra. "Liliputas" rebaħ midalja tad-deheb fl-esebizzjoni "Agra-76" f'dik li dak iż-żmien kienet tissejjaħ ir-Repubblika Demokratika Ġermaniża. Ingħata diploma tal-ewwel klassi fil-kompetizzjoni/stħarriġ tal-kwalità tal-1984 f'Uglich, l-Unjoni Sovjetika, u rebaħ midalja tad-deheb fil-kompetizzjoni "Il-Prodott Litwan għas-Sena 2002", li ttellgħet mill-Konfederazzjoni Litwana tal-Industrijalisti. Fl-esebizzjoni internazzjonali tal-ikel u x-xorb "World Food Moscow 2005", rebaħ midalja tal-bronż, u, fl-esebizzjoni internazzjonali għall-industriji agrikoli u tal-ipproċessar "Zolotaya osen 2008", dejjem f'Moska, il-"Liliputas" kien preżenti fl-istand nazzjonali Litwan imtella' mill-Ministeru tal-Agrikoltura Litwan. Waqt l- "AgroBalt 2010", wirja internazzjonali speċjalizzata għall-kumpaniji fl-industriji agrikoli, tal-ikel u tal-imballaġġ, il-ġobon "Liliputas" rebaħ premju għall-kwalitajiet naturali u ekoloġiċi tiegħu. Kemm il-"Liliputas" u kemm il-produtturi dedikati tiegħu spiss feġġew kitbiet dwarhom fl-istampa Litwana (1999-2003). Minkejja li l-"Liliputas" iqum id-doppju tal-ġobon maħdum f'fabbrika mekkanizzata, xorta għandu klijentela fidila li tapprezza l-prodotti maħduma bl-idejn li jkunu ta' kwalità u naturali. Il-volumi tal-produzzjoni baqgħu stabbli tul is-snin.
Extracted from C_031_2020.html